**ПРОЕКТНА ЗАДАЧА (ToR) 01/2018**

**ЕКСПЕРТИ ЗА АНАЛИЗА НА ДЕЛ ОД ПРАВНАТА РАМКА КОЈА ГИ УРЕДУВА ЈАВНИТЕ УСЛУГИ**

1. **ВОВЕД**

* 1. **Позадина на задачата**

“Граѓански ориентиран пристап при испорака на јавни услуги” е проект чија генерална цел е да го зајакне учеството на граѓанското општество во процесот на реформа на јавната администрација како приоритетна реформа со цел влез на Р.М. во Европската Унија. Специфични цели на проектот се:

1. Да се придонесе кон подобрување на испораката на јавни услуги како предуслов за ефикасна, граѓански ориентирана јавна администрација со активно учество на граѓанските организации во јавните расправи за политики и носење одлуки.

Во насока на остварувањето на поставените цели согласно проектот ќе бидат преземени повеќе проектни активности, кои се очекува дека ќе ги дадат следниве резултати:

1. Зајакнати капацитети на граѓанските организации за активно учество во развојот, имплементацијата и следењето/оценката на политиките за јавни услуги;
2. Конзенсус помеѓу повеќе засегнати страни за мерки за ефикасно и одржливо подобрување на испораката на јавни услуги кои реално ќе можат да се спроведат, притоа обезбедувајќи еднаков пристап до јавни услуги и зголемувајќи го бројот нае – услуги.
   1. **Позадина на проектот „Граѓански ориентиран пристап при испораката на јавни услуги“**

Проектот „Граѓански ориентиран пристап при испорака на јавни услуги“ е финансиран од Европската Унија преку Секторот за централно финансирање и склучување договори, во рамките на програмата Национална програма за помош при транзиција и градење на институциите 2013*,* и е спроведуван од страна на Центарот за управување со промени во партнерство со Асоцијација Зенит. Проектот е фокусиран на имплементацијата на целите утврдени во Повикот за предлози и тоа: подобрена ефикасност на граѓанските организации да се вклучат во реформските процеси во приоритетните сектори, како и вклученост во најважните реформи на заштита на основните права, демократија, владеење на правото и интеграција во ЕУ.

Активностите на проектот се внимателно поставени за да се одговори на потребата за подобрување на условите за обезбедување на квалитет во испораката на јавни услуги, како и да се сголеми учеството и зголемат капацитетите на граѓанските организации за учество во процесот на планирање, имплементација и следење и оценка на политиките за испорака на јавни услуги.

**Центарот за управување со промени** (ЦУП) е главниот спроведувач на проектот и е think-tank организација лоцирана во Скопје, Македонија, која работи и имплементира проекти кои имаат за цел да придонесат за развој на македонското општество и регионот. ЦУП промовира разбирање и ненасилни промени и се фокусира на меки мерки и политики кои им помагаат на различни ентитети да ги прифатат општествените промени како нормални ситуации и да ги претворат во позитивни резултати. ЦУП има повеќе години работно искуство со различни државни институции, граѓански организации во Македонија и широка соработка со граѓанскиот и бизнис секторот дома и во странство.

**Асоцијација Зенит** е партнер во спроведувањето на проектот. Асоцијацијата работи на промоција, евалуација и поддршка на аспирацијата на Македонија за членство во ЕУ и на темелната социјална, економска и политичка промена која е наметната од процесот, но и придонесува кон унапредување на демократското владеење во Македонија, како воспоставување на демократски процедури и демократски институции.

**2. РАМКА НА ЗАДАЧАТА**

**2.1. Цел на задачата**

Генералната цел на задачата е да се анализираат одреден број на закони и подзаконски акти врзани за нив, кои пропишуваат јавни услуги, а кои можеби имаат недоречености, колизија меѓу нив, креираат проблеми во пракса поради комплексноста и сл. Крајната цел е експертите да дадат препораки за подобрување на испораката на јавните услуги кои се предмет на овој проект.

**2.2. Очекувани резултати и активности**

Од ангажираните експерти се очекува да ги испорачаат следниве резултати:

2.2.а) Подготовка на анализа на законите кои ја уредуваат испораката на јавните услуги, кои се предмет на овој проект. Оваа анализа на законите, односно јавните услуги, првенствено треба да ги издвои аспектите кои се потребни за пополнување на Каталогот на услуги, кој е софтверска алатка на МИОА, но и да ги идентификува проблемите од правна и практична природа во однос на испораката на јавните услуги. При анализата се очекува експертите да подготват и конкретни препораки за надминување на овие проблеми.

2.2.б) Контрола на пополнувањето на Каталогот, кое ќе го вршат други лица. Оваа задача предвидува дека експертите ќе даваат препораки и насоки за пополнувањето на каталогот, да го насочуваат идентификувањето на проблемите и да ја продлабочат анализата.

2.2.в) Активно учество во работилница за Каталогот на услуги. Работилницата треба да го објасни процесот на внес и верификација во софтверската алатка на МИОА, која го претставува Каталогот на услуги. Работилницата е наменета за одговорните лица за проверка и верификување во институциите, но и за сите кои работат на полнење на Каталогот со податоци.

2.2.г) Подготовка на публикацијата за најчесто користените услуги за граѓаните во текот на еден животен век. Оваа активност предвидува да се истражат и обработат одредени услуги кои се чести користени од граѓаните, да се презентираат сите аспекти кои се корисни за граѓаните полесно да добијат одредена јавна услуга, поделба на услугите според животни настани, како и подготовка на дел од податоците во формат на отворени податоци.

**2.3. Испорака на очекуваните резултати**

|  |  |  |
| --- | --- | --- |
| Резултат | Опис | Кога |
| 2.2.а) | Подготвена анализа на законите кои ја уредуваат испораката на јавните услуги, кои се предмет на овој проект, со идентификувани проблеми и препораки за нивно надминување | Октомври 2018 |
| 2.2.б) | Подготвен инпут во Каталог на услуги на МИОА | Октомври 2018 |
| 2.2.в) | Активно учество во работилница за Каталогот на услуги | Април до септември 2018 |
| 2.2.г) | Подготвена публикација за најчесто користените услуги за граѓаните во еден животен век | Октомври 2018 |

***ЦУП го задржува правото на измена на временската рамка за испораката на нарачаните услуги од страна на добавувачот во зависност од претходно реализираните активности кои се во рамките на овој проект.***

**3. ОРГАНИЗАЦИЈА**

**3.1. Експерти**

Експертите кои ќе бидат ангажирани да ги спроведат предвидените активности и да ги постигнат предвидените резултати треба да ги исполнуваат следните услови:

* Високо обрaзование (трет степен) по правни науки;
* Најмалку 5 години работно искуство во креирање и/или спроведување на процедури за управување со човечки ресурси;
* Најмалку 3 години специфично работно искуство во областите директно поврзани со реформата на јавната администрација;
* Специфично работно искуство во спроведување на Законот за општа управна постапка ќе се смета за предност.

**3.2. Временска рамка (денови) – по експерт**

|  |  |
| --- | --- |
| **Фаза** | **Вкупно денови за еден експерт** |
| Анализа на законите кои ја уредуваат испораката на јавните услуги со препораки и контрола на пополнувањето на Каталог на услуги на МИОА | **11** |
| Активно учество во работилница за Каталогот на услуги | **1** |
| Креирање на публикацијата за најчесто користените услуги за граѓаните во еден животен век | **4** |
| **Тотал (најмногу)** | **16** |

**3.4. Логистика**

За спроведување на активностите од страна на проектниот тим на ЦУП и Зенит ќе биде обезбедена следнава поддршка:

ЦУП проектен менаџер – достапен во текот на целата мисија;

Зенит проектен координатор – достапен во текот на целата мисија;

Правни асистенти – достапни во текот на целата мисија.

**3.5 Плаќање**

Плаќањето ќе биде извршено 50% по потпишувањето на договорот за услуга и 50% по целосно извршување на услугите предвидени во овој повик.

**3.6. Библиографија и документација**

Во функција на успешно извршување на задачата на експертите ќе им биде ставена на располагање сета потребната документација со која располагаат ЦУП и Зенит.